Trieda: **I. MSZ** 8. 4. – 15. 4. 2020

Predmet: **SJL**

SYNTAX

**Priraďovacie a podraďovacie súvetie**

Súvetie: tvoria ho minimálne 2 prisudzovacie sklady – Mama varí a upratuje. Píšem si poznámky a učím sa.

***Priraďovacie súvetie:***

Priraďovacie súvetie je jednoduché súvetie skladajúce sa z gramaticky rovnocenných viet. Vety sú spojené priraďovacou spojkou alebo bezspojkovo.

Delenie:

* **zlučovacie súvetie** – voľne priradené vety (Mama varí a perie.)
* **stupňovacie súvetie** – druhá veta je obsahovo dôležitejšia (Mama nielen varí, ale aj perie.)
* **odporovacie súvetie** – druhá veta odporuje prvej (Mama varí, ale neperie.)
* **vylučovacie súvetie** – vety sa vylučujú (Mama alebo varí, alebo upratuje.)

***Podraďovacie súvetie:***

Podraďovacie súvetie (hypotaktické)  je spojenie 2 nerovnocenných viet – nadradenej (hlavnej) a podradenej (vedľajšej) vety. Jedna veta súvetia je gramaticky podradená druhej. Na vedľajšie vety  v podraďovacom súvetí sa pýtame rovnakou otázkou ako na vetný člen, ktorý vyjadrujú. Hlavnou vetou sa pýtame, vedľajšou vetou odpovedáme.

**Vedľajšia veta** bližšie určuje, dopĺňa význam hlavnej vety. Obyčajne sa začína podraďovacou spojkou.  
Vety v podraďovacom súvetí sa môžu spájať pomocou:   
  
Typy vedľajších viet:  
 **1)  Podmetová**   
-  Strašné je (to), že sa nič nestalo.  
  Hlavná veta nemá podmet, má ho iba naznačený nominatívom ukazovacích zámen (to).  
-  Kto mlčí, ten svedčí.  
**2)** **Prísudková** – ak je v hlavnej vete slovesno-menný prísudok  
  Hlavná veta končí ukazovacími zámenami (taký, taká, také atď.).  
-  Jánošík bol taký, že ho nik nepremohol.  
**3)** **Vetnozákladová** – obyčajne za spojkou *že, aby, ako, akoby*  
-  Bolo mi, akoby ma ktosi podviedol.  
**4)** **Predmetová**  
-  Cítila som, že vyhrám.  
**5) Prívlastková**  
-  Mám rád *koláče*, ktoré pečie moja mama.  
**6) Príslovková**  
    a) miestna  
-  Kamkoľvek pozrieš, všade sa už zeleň rozlieva.  
b)časová    
-  Nepôjdeš von, kým si neopravíš známky!   
c) spôsobová  
-  Ako sa do hory volá, tak sa z hory ozýva.   
d) príčinná  
-  Nemôžem ísť do kina, lebo som chorý.  
**7) Doplnková**  
-  Videl Janu, ako kráča dolu ulicou.

zdroje: <https://referaty.aktuality.sk/priradovacie-suvetie/referat-19751>

<https://referaty.aktuality.sk/podradovacie-suvetie/referat-26060>

učebnica SJ: str. 152 – 153

\* učivo spoznámkovať do zošita

\* **vypracovať cvičenie na ďalšej** **strane** (aj vyplniť záhlavie – meno a priezvisko, trieda) **a preposlať na** [martinkrupa92@gmail.com](mailto:martinkrupa92@gmail.com) **najneskôr do 17. apríla 2020.**

Meno Priezvisko:

Trieda:

**Cvičenie**

1. Určte typ/druh priraďovacieho súvetia:

*Slnko svietilo, no bolo chladno. –*

*Učil sa, no aj tak dostal päťku. –*

*Napadli ho, ešte ho aj okradli. –*

*Aj sa porozprávali, aj sa zabavili. –*

*Buď sa budeš učiť alebo nikam nejdeš. –*

*Upratala, ba aj nakúpila. –*

1. Vyznačte farebne vedľajšiu vetu v podraďovacom súvetí a určte jej typ/druh (podmetová, predmetová, .... atď.):

*Tešila sa, že pôjdu na výlet. –*

*Kto chce žať, musí siať. –*

*Mám rád pizzu, ktorá má smotanový základ. –*

*Stretneme sa tam, kde sme sa dohodli. –*

*Nepôjdeš tam, kým nebudeš mať všetko hotové. –*

1. Doplňte/vymyslite vedľajšiu vetu, aby odpovedala predpísanému druhu/typu:

V. v. = vedľajšia veta

Napr.: **Neprišiel, ....................... (V. v. príslovková príčinná)**

Neprišiel, lebo nemal čas. (Prečo neprišiel? Lebo nemal čas.)

*Film bol taký, .............................................* (V. v. prívlastková)

Urobil to tak, .............................................. (V. v. príslovková spôsobová)

*Potrestaný bude ten,............................................* (V. v . podmetová)

*Navrhli sme,...............................................* (V. v. predmetová)